'Inkosi' yeKwaito ixwayise abasafufusa | News24'Inkosi' yeKwaito ixwayise abasafufusaJohannesburg – Inkosi yomculo weKwaito u-Arthur Mafikate ukhiphe amazwi ashubile exwayise ngempilo yomkhakha womculo eNingizimu Afrika ngokusho kombiko.Ngokubika kweDaily Sun uMafokate ubekhuluma emcimbini wokuqeqesha amakhono wabaculi abasafufusa obuseLibrary Gardens ePolokwane ngoMgqibelo.Ngaphandle kokuba ngomunye wabaculi beKwaito abavelela ngeminyaka yama-90s uMafokate u-Chief Executive Officer wenkampani i-999 Music futhi unguSihlalo weSouth African Arts and Development Association.OLUNYE UDABA: IMafikizolo iphinde yaqokwa kowezindondo phesheyaLe nkakha kwezomculi ihlabe ezinye izindlela okuqhutshwa ngazo kulo mkhakha.“Abaculi abasebancane basaqhubeka nokuncishwa amathuba okuqeqeshwa ngezindlela zokunandisa kanti futhi nolwazi olugcwele ngalo mkhakha luyashoda kubona ngakho bayaxhashazwa balahlekelwe yimali okumele ngabe iza kubona,” esho.UMafokate uphinde wagxeka iLimpopo ngokuhluleka ukunika abaculi amathuba nokuholela ekutheni bafudekele eGoli ukuze bakwazi ukungena kulo mkhakha.
